आलु-सामब्राम गोजा, जायगायारि बुट बायदिनि बेलायावबो किल’फायाव 5 रांनिफ्राय 10 रांसिम बांनो हमदों। सरासनस्रा सामब्राम गोजानि बेसेना किल’फायाव 30 राङै सोलिदोंमोनब्लाबो सुबिदा लानानै माखासे फालांगिरिफोरा बेसेन बांहोनाय बादियै 35 रांनिफ्राय 40 रांसिम बांदों। ओजों सानथावनो हायै बादि दावदैनि बेसेना बांदों। प्लेटफायाव दावदैनि बेसेना 60/70 रांसिम बांनो हमदों। दिनैनि हाथाय-बाजाराव प्लेटफा दावदैनि बेसेना 200 रां। बिदिनो मोनसे कार्टन दावदैनि बेसेना 300 रांसिम बांनो हमदों। बिनि अनगायैबो नुनो मोन्दों ब्रयलार दावनि बेसेननि सायावबो। दान मोनसेनि गेजेराव 40 रांसिम ब्रयलार दावनि बेसेनखौ बांनाय नुनो मोननाय जादों।